Diari Oficial de la Generalitat Valenciana


Sumari del DOGV 3282, del 09-07-1998 (1998/5227)

ORDRE de 5 de juny de 1998, de la Conselleria de Presidència, per la qual s'aprova la creació i exempció de l'obligació de mantenir el lloc de la Secretaria de la Mancomunitat Circuit Comarcal de la Marina Alta.
-------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3282

Data del DOGV
:   09-07-1998

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   1998/5227


Data del document
:   05-06-1998

Organisme emissor
:   Conselleria de Presidència

Tipus de document
:   Ordre

ORDRE de 5 de juny de 1998, de la Conselleria de Presidència, per la qual s'aprova la creació i exempció de l'obligació de mantenir el lloc de la Secretaria de la Mancomunitat Circuit Comarcal de la Marina Alta. [1998/X5227]
  
La Mancomunitat Circuit Cultural Comarcal de la Marina Alta, en la sessió del 25 d'octubre de 1997, acorda sol·licitar de la Conselleria de Presidència la creació del lloc de treball de Secretaria i la seua classificació en classe tercera, reservada a funcionaris de la subescala Secretaria-Intervenció.
  
En el mateix acord plenari se sol·licita que s'instruïsca el corresponent expedient d'exempció del manteniment del lloc en atenció a l'escàs volum de serveis a prestar i dels escassos recursos econòmics que té la Mancomunitat, i que les funcions siguen exercides per funcionari amb habilitació de caràcter nacional d'algun dels municipis que integren la Mancomunitat.
  
La Diputació Provincial d'Alacant ha emés informe favorable a l'exempció sol·licitada.
  
L'expedient ha sigut tramitat conforme a les prescripcions legals.
  
De conformitat amb allò que s'ha disposat en els articles 5, ap. 1, 2 i 17 del Decret 159/97, de 29 d'abril, del Govern Valencià, pel qual s'aprova el Reglament regulador de les competències de la Generalitat Valenciana relatives als funcionaris d'administració local amb habilitació de caràcter nacional, i en ús de les competències atribuïdes en l'article 2.c) d'aquest text legal,
  
ORDENE
  
1r. Crear el lloc de Secretaria de la Mancomunitat Circuit Cultural Comarcal de la Marina Alta i classificar aquest en classe tercera, i està reservada la provisió d'aquest lloc a funcionaris d'administració local amb habilitació de caràcter nacional de la subescala de Secretaria-Intervenció.
  
2n. Eximir la Mancomunitat Circuit Cultural Comarcal de la Marina Alta de l'obligació de sostenir la plaça de Secretaria. Les funcions reservades al dit lloc seran exercides mitjançant el sistema d'acumulació a la Secretaria d'un altre municipi pertanyent a la Mancomunitat.
  
Contra aquesta ordre que posa fi a la via administrativa, i prèvia comunicació al conseller de Presidència, es podrà interposar, d'acord amb l'article 58 de la Llei de la Jurisdicció Contenciosa Administrativa, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació en el Diari Oficial de la Generalitat Valenciana.
  
València, 5 de juny de 1998
  
El conseller de Presidència,